มื้อนี้มาเป็นแขกรับเชิญ มาเป็นตัวแถม 'โปรฯ มา 5 จ่าย 4'
เนื่องด้วย เจ้าภาพเขาติดใจเมื่อมารับประทานคราวก่อน
& เนื่องเพราะ รสชาติที่ถูกปาก เมื่อครั้งเปิดร้านใหม่ที่ Terminal 21
จึงตกปากรับคำอย่างง่ายดาย ... 
ร้านกว้างขวาง นั่งสบาย คนน้อย เลือกที่นั่งชมวิวได้ดังใจ
ช่วยกันสั่งรัวๆ ทั้งส้มตำหลายยี่ห้อ --> รสจัดใช้ได้ แต่ค่อนไปทางเค็มเยอะเกิน
ยิ่งตำผลไม้ เค็ม ตะ เตือน ไต ทั้ง 2 ข้าง ทีเดียวเชียว
คอหมูย่าง นุ่ม อร่อย / เสือร้องไห้ ย่างแห้ง ไร้น้ำตา !!!
หมูยอจืดๆ ครั้นขอเป็นเมนูยำ รสชาติ ได้เลย จึง มีหลายเบิ้ลลลล
ยำมาม่า ก็พอได้ / ผักบุ้งกรอบ กรอบเคี้ยวเพลิน แต่น้ำยำ มีแต่รสเค็ม (อีกละ)
ที่เลิศหน่อย ยกให้ผัดหมี่กะเฉด & เม็ดมะม่วงหิมพานต์ คั่วกรอบ 
ไก่ย่าง หมักเข้าเนื้อ รสดี แต่สั่งที รอจนลืม ...
ลาบเป็ด - ปลาดุก, ตับหวาน พอกล้อมแกล้ม 
รวมเครื่องดื่ม ตะไคร้ใบเตย - เก๊กฮวยดอกคำฝอย - ชาเขียว
ขนมหวานปิดท้าย เจอน้ำเชื่อมบูด หมด mood เลย
ภาพรวม ถือว่า คุ้มค่า หัวละ 299 : 1 ชั่วโมง 40 นาที
บริการทั่วถึง เพราะ มีลูกค้าไม่กี่โต๊ะ ในวันธรรมดาที่ไป